тона.
 (55)
 Публична информация относно средните цени на китайския износ за пазара на други трети държави не беше на разположение. При цените за други трети държави на единствения оказал съдействие китайски производител се наблюдава тенденция на спад между 2012 г. и 2014 г.: от 600 — 660 EUR/тон през 2012 г. до 500 — 550 EUR/тон през 2014 г. През РПП експортните цени на единствения оказал съдействие китайски производител са се увеличили в сравнение с 2014 г., като са били малко над 600 EUR/тон. Тези цени са били в съответствие с китайските експортни цени за други трети държави, представени от заявителите, с изключение на РПП, през който според заявителите китайските цени за други трети държави са продължили да се понижават до нива 539 — 583 EUR/тон.
 3.3.3. Дъмпинг по отношение на други трети държави
 (56)
 Поради изложените в съображение 27 причини, в съответствие с член 18 от основния регламент, бяха използвани наличните факти във връзка с анализа на вероятното продължаване на дъмпинга, ако се допусне срокът на действие на мерките да изтече.
 (57)
 Макар да не бе налична публична информация за китайските експортни цени за пазари на други трети държави, заявителите представиха информация, която показва, че средните цени на всички останали китайски производители износители за други трети държави са били в съответствие със средната експортна цена на единствения оказал съдействие китайски производител износител за други трети държави, както е описано в съображение 55.
 (58)
 С цел да се оценят дъмпинговите практики на китайските производители износители по отношение на други трети държави Комисията направи две изчисленията на дъмпинговия марж, като при едното използва посочената от заявителите средна експортна цена на китайските производители износители за други трети държави, а при другото — подробната информация за експортните сделки, представена от SKB (единствения оказал съдействие китайски производител износител) в отговора му на антидъмпинговия въпросник относно петте негови най-големи експортни пазара, като референтен показател за износа на другите китайски производители износители.
 (59)
 В това отношение следва да се припомни, че по време на първоначалното разследване оказалият съдействие китайски производител износител е бил единственото дружество, на което е предоставено ТДПИ. В резултат на това нормалната стойност за другите китайски производители износители следва да бъде изчислена съгласно член 2, параграф 7, буква а) от основния регламент, т.е. въз основа на цената или формираната стойност в трета държава с пазарна икономика („държава аналог“). За тази цел трябваше да бъде избрана държава аналог.
 (60)
 Както е посочено в съображение 8, само производителят от САЩ оказа съдействие при разследването, като предостави пълни отговори на въпросника и прие извършването на контролно посещение.
 (61)
 Комисията установи, че САЩ отговарят на критериите за подходяща държава аналог, тъй като количествата, продавани на този пазар, са били достатъчно големи и на пазара е съществувала значителна конкуренция между вътрешното производство и вноса от други държави, а именно от КНР, Италия и Франция. Освен това САЩ не са налагали антидъмпингово мито върху разглеждания продукт.
 (62)
 С оглед на гореизложеното се стигна до заключението, че САЩ са подходяща държава аналог в съответствие с член 2, параграф 7, буква